Vieraanani on pastori Tommy Lilja.
Hän on kirjailija, evankelista ja opettaja, -
ja hän tavoittaa työnsä kautta miljoonia ihmisiä.
Tänään kuulemme, millaisia ihmeitä hän on todistanut.
Tervetuloa ohjelmaan, Tommy! - Kiitos, Susanna.
Kiva, kun olet täällä.
Tommy Lilja Ministries -työ tavoittaa miljoonia ihmisiä -
kokouskiertueiden, kirjojen ja TV-ohjelmien kautta.
Sinulla on siis valtava kuulijakunta. Mikä on tärkein sanomasi, -
jota haluat kuulijoillesi jakaa?
Tärkein sanoma on se, että Jeesus voi pelastaa jokaisen.
On hyvin tärkeää tulla totuuteen.
Jeesus sanoo, että tulee oppia tuntemaan totuus, niin se vapauttaa.
Se on tosi tärkeää, sillä kaikki elävät jonkin totuuden alla, -
mutta jos se totuus on valhe, koko elämä on valhetta.
Se on päätavoitteitani.
Auttaa ihmisiä tulemaan totuuteen, sillä silloin he pääsevät vankilasta.
Aivan. Mikä ikinä heidän vankilansa onkin.
Toinen tavoitteemme on se, mitä Jeesus sanoi: -
Evankeliumin pitää tavoittaa kaikki etniset ihmisryhmät.
Ja sitä me teemme.
Tutkimme, missä paikoissa maailmassa -
ei ole ikinä kuultu Jeesuksen evankeliumia, ja menemme sinne.
Aina kun järjestät kokoussarjoja, -
sinulle on tärkeää palvella paikallisia ja paikallisia uskovia.
Miten teet sen?
Sitä voi tehdä monella tavalla.
Päätin jo alussa, että työskentelen paikallisten kanssa.
Työskentelen pastorien kanssa ja olen hyvin avokätinen.
En halua arvostella, mutta oli joitain muita järjestöjä, -
joka laskevat joka ikisen dollarin. Minä en tee niin.
Nämä ovat köyhiä ihmisiä.
Osalla pastoreista, joiden kanssa teen työtä, ei ole aina ruokaa lapsille.
Ja minä asun Ruotsissa. Minulla on oma talo.
Jääkaappini on täynnä ruokaa.
Voin ostaa, mitä haluan.
Koen, että ollakseni rehellinen ja aito heidän kanssaan, -
haluan, että heillä on niin paljon hyvää kuin mahdollista.
Yritän todella siunata kaikkia yhteistyökumppaneitani.
Kun työskentelen paikallisten kanssa, maksan pientä palkkaa.
Se auttaa heitä.
Kun puhut ihmisten vapauttamisesta vankiloistaan, -
yksi vankila voi olla sairaus.
Olet nähnyt monien vapautuvan tästä vankilasta ja parantuvan.
Voitko kertoa todistuksia, joita muistat vuosien varrelta?
Joitain ihmeellisiä parantumiskokemuksia.
Ensimmäisessä kokoussarjassamme tuli läpimurto.
Eli aluksi ei ollut kovin monia parantumisia.
Olen taustaltani koulunopettaja.
Toimin rehtorinakin.
Ajauduin sitten palvelutyöhön ja pastoriksi, mutta seurakuntaan.
Työ seurakunnan pastorina on kuin maratonjuoksu.
Työ on pitkäjännitteistä. Aina tulee uusi sunnuntai.
Mutta evankelistan työ on erilaista. Hän saa vain yhden yrityksen, -
eikä saa tulla hutia. Työ on aivan eriluonteista.
Kun minulla oli ensimmäinen pieni kokouskiertue, -
en vielä täysin ymmärtänyt, miten sitä tehdään.
Sitten kolmannessa kokouksessa tuli läpimurto.
Toinen kokoussarja oli jo isompi. Väkeä oli joitain tuhansia.
Silloin ihmeitä alkoi tulla.
Kolmas kokouskiertue meillä oli Siligurissa Koillis-Intiassa.
Se oli kolmas ilta. Olimme nähneet sokeiden saaneen näkönsä.
Kasvaimia oli lähtenyt ja muuta.
Kolmantena iltana väkeä oli todella paljon.
Jotkut olivat kävelleet päiväkausia.
Heitä tuli vuorilta. He kaikki olivat hinduja.
Tapaan aina kirjoittaa jotain paperille etukäteen.
Mutta intialaiset pitävät tuulettimista.
Lavalla oli useita tuulettimia.
Siellä tuuli melkein kuin myrskyssä.
Lavalla istui pitkä rivi pastoreita.
He kysyivät, tiesinkö, että paikalla oli käynyt ambulanssi.
Kysyin: "Ambulanssiko?" Ärsyynnyin hieman.
Kokouksissamme kenenkään ei pitänyt sairastua, -
vaan parantua.
He sanoivat: "Ei. Käsitit väärin. Ambulanssi toi tänne miehen."
Sitten näin lavan edessä noin 20 metrin päässä miehen.
Hänellä oli tippa. Siellä oli hoitaja. Mies makasi paareilla.
En ole eläessäni nähnyt niin sairasta miestä.
Jotkut näyttävät niin sairailta, etten voi katsoa heitä. Menetän uskoni.
Hän oli todella sairas. Hän oli kalpea.
En ole ikinä nähnyt niin sairasta miestä.
Nousin ylös saarnaamaan muistiinpanojeni kanssa.
Mutta meni kaksi sekuntia, niin tuuletin lennätti paperini pitkin lavaa.
Mutta sellainen on evankelista.
Hänellä ei ole muistiinpanoja. Hän saa sanan Jumalalta ja puhuu sen.
Silloin ilmestys tulee saarnatessa. Sitä pitää harjoitella.
Olen puhunut 30 000―40 000 ihmiselle.
Kun sain mikrofonin, en tiennyt, mitä sanon.
Pitää luottaa Jumalaan. Tulee ilmestys. Hän antaa sanan.
Sitä aikaa varten. - Se on oikea sana väkijoukolle.
Voi puhua 30 000―40 000 ihmiselle kuin puhuisi yhdelle.
Saarnasin verenvuotoa sairastaneesta naisesta.
Kun lopetin, -
aloin saarnata.
Ei. Aloin rukoilla, että ihmiset paranevat. Mitään ei tapahtunut.
Sanoin: "Tulkaa terveiksi Jeesuksen nimessä!" Mitään ei tapahtunut.
Mietin, miten pääsisin pois tästä tilanteesta.
Kukaan ei parantunut. Oli aivan hiljaista.
Olin lukenut Kiinaa kiertäneestä evankelistasta, -
joka yritettiin tappaa, kun kukaan ei parantunut.
Hänet piti viedä vaivihkaa pois.
Mietin, miten pääsisin tilanteesta pois mahdollisimman sujuvasti.
Mutta jatkoin rukoilemista ja huusin: -
"Tule terveeksi Jeesuksen nimessä!"
Lopuksi kuulin vain oman ääneni. "Tule terveeksi!"
Yhtäkkiä siellä oli nainen. Nainen keltaisessa mekossa, kuten sanomme.
Hän nousi ylös. Hän oli tullut sinne neljän miehen kantamana.
Hän oli halvaantunut vyötäröstä alaspäin.
Hän nousi pyörätuolista tai paareilta. En tiedä, kummaltako.
Hän alkoi marssia kuin kenraali -
ja huusi: "Minä pystyn kävelemään!"
Järjestysmiehet yrittivät pysäyttää hänet, mutta hän puski rivistön läpi.
Kaikki kuulivat hänet. Samaan aikaan kun hän parani, -
monet muutkin alkoivat parantua.
Silloin Jumala, kuulin Pyhän Hengen sanovan minulle: -
"Sido sairauksien demonit."
Mies, joka oli tullut ambulanssilla, oli halvaantunut rinnasta alaspäin.
Minulla oli kuvausryhmä mukanani jo silloin monta vuotta sitten.
Meillä on se nauhalla. Voi kuulla, kun sanon: -
"Jeesuksen nimessä sidon kaikki sairauksien demonit."
Sillä samalla hetkellä, kun sidon sairauksien demonit, -
ambulanssilla tuotu mies nousi ylös ja alkoi hyppiä.
Kaksi minuuttia myöhemmin hän nousi lavalle hoitajan kanssa.
Miehellähän oli tippa. Hän heilutti käsiään.
Sinä iltana tarvittiin kuorma-auto -
viemään pois kainalosauvat ja muut, -
sillä niin monet paranivat.
Miltä se tuntuu, kun tapaa kasvoista kasvoihin henkilön, -
joka äsken makasi maassa mutta nyt on pystyssä huutaen ilosta?
Kun on kokoussarjassa, -
sitä menee tavallaan työmoodiin.
Toimii vähän kuin robotti yhdessä Jumalan kanssa.
Keskittyy vain hommaansa.
Tunteet tulevat pintaan vasta lennolla kotiin.
Olen monesti itkenyt sen takia, mitä on tapahtunut.
Silloin voi rentoutua, ja tajuaa vasta kunnolla, mitä tapahtui.
Mainitsit pahojen henkien ulos ajamisen.
Se on iso osa työtäsi.
Ihmisiä paranee, mutta rukoilet myös, että ihmisiä vapautuu.
Voitko kertoa siitä jotain?
Hengellistä ulottuvuutta ei voi ymmärtää, sillä sitä ei näe.
Tuultakaan ei näe, -
mutta vaikutuksista näkee, että tuulee.
Sama hengellisen ulottuvuuden kanssa.
Ja meillä on niitä videolla.
Olemme näyttäneet TV7:llä lukuisia kertoja, -
kuinka demoneja lähtee.
Olen monesti miettinyt, -
miten paljon Ruotsissa ja Suomessa on ihmisiä, -
jotka ovat riivattuja ja joita tuhotaan, -
ja me voisimme auttaa heitä.
Hengellinen maailma on todellinen.
Demonit ovat olentoja, joilla ei ole fyysistä ruumista.
Ne tarvitsevat ruumiin, isännän, -
pystyäkseen kommunikoimaan maailmassamme.
Monesti kerromme siitä etukäteen pastoreille jopa Afrikassa.
Siellä noituus ja muu sellainen on tuttua.
Kerromme, että kun tulemme, monia demoneja lähtee.
Silti he yllättyvät.
Mainitsit ensimmäisessä haastattelujaksossa -
kokeneesi Jumalan kutsun, kun olit Israelissa.
Olet siitä asti auttanut juutalaisia takaisin Israeliin.
Ja vielä yksi painopiste työssänne -
on auttaa vähäosaisia lapsia.
Voitko kertoa jostakusta lapsesta?
Meillä oli kokoussarja Shashamanessa.
Shashamane sijaitsee Etiopiassa.
Siellä on rastafariuskonnon itsehallintoalue.
Sen antoi heille Haile Selassie, sillä he palvoivat häntä jumalana.
Järjestin kokoussarjan siellä -
rastafarien, muslimien ja ortodoksikristittyjen parissa.
Toisena iltana kokouksessa oli nuori tyttö, -
katulapsi, joka tuli uskoon.
Hänen nimensä oli Doretti.
Hän ja muut lapset, jotka olivat hänen kanssaan, -
vapautuivat pahoista hengistä.
Jokin hänessä puhutteli minua. Etsimme hänet seuraavana päivänä.
Hän oli katuorpo.
Hänen äitinsä oli kuollut. Isä oli hylännyt hänet.
Hän tappeli ruoasta koirien kanssa.
Hänestä alkoi orpokotityömme.
Meidän piti huolehtia hänestä. Niin perustimme orpokodin Etiopiaan.
Tänä päivänä hän on 18-vuotias.
Ellemme olisi auttaneet häntä, hän olisi kärsinyt HIV:stä.
Hän olisi narkomaani. Luultavasti hän ei eläisi enää.
Nyt he voivat löytää tarkoituksensa. He voivat löytää Jeesuksen.
Meillä on orpokoteja eri puolilla maailmaa.
Autamme ihmiskaupan uhreja.
Kun järjestää kokoussarjoja ja perustaa seurakuntia, -
kohtaa ihmisiä, joilla on monenlaista hätää. Heitä täytyy tietenkin auttaa.
Olet myös kohdannut henkilökohtaisen tragedian.
Olet parantajaevankelista, ja sinun piti kohdata oman vaimosi kuolema.
Hän kuoli syöpään ja muutti taivaaseen.
Miten se vaikutti sinuun ja muutti ajatuksia paranemisesta?
Olimme naimisissa 32 vuotta.
Ja...
Sinä kesänä...
Kun lääkärit sanoivat, että hänellä on terminaalivaiheen syöpä, -
se oli šokki.
Mutta samaan aikaan sanoin, että hän paranee.
Niin me uskoimme.
Hän eli siitä vielä vuoden.
Emme ikinä puhuneet siihen malliin, ettei hän selviä, -
vaikka hänen tilansa huononi kesän lopussa.
Me elimme uskossa.
Samana kesänä Sambiassa aloitusiltana oli noin 50-vuotias mies.
Rukoilin hänen puolestaan ja yritin nostaa hänet pyörätuolista.
Se oli mahdotonta, sillä hänen jalkansa olivat veltot.
Niissä ei ollut lihaksia. Hän oli täysin halvaantunut vyötäröstä alaspäin.
Kun viimeinen kokous oli ohi -
ja olin lähtemässä kokouskentältä, -
hän tuli eteeni. Hän sulki minulta tien.
Olin väsynyt. Halusin vain äkkiä hotellille.
Rukoilin hänen puolestaan nopeasti ja lähdin pois.
Sitten kuulin, kuinka ihmiset alkoivat huutaa. Mies nousi pyörätuolista.
Se oli... - Mahtavaa.
Mutta samana kesänä, kolme kuukautta myöhemmin, -
Carina nukkui pois.
Se oli hyvin vaikeaa. Miksi se mies -
sai nousta pyörätuolista?
Miksei Jumala säästänyt vaimoani?
Monet sanovat: "Hän on nyt taivaassa Jumalan luona."
Se ei lohduttanut minua. En halunnut, että hän on taivaassa -
vaan täällä minun luonani.
Millaiseen tulokseen tulit käytyäsi läpi sen kivun ja prosessin?
Hänen kuolemansa jälkeisenä päivänä -
olin särkynyt mies.
Yksi vahva puoleni on kurinalaisuus.
Tapaan aina aamuisin rukoilla noin tunnin verran.
Minä rukoilin sinäkin aamuna, -
mutta rukoukseni ei ollut elävää rukousta.
Tuntui kuin uskoni olisi ollut kuollut.
En pystynyt lausumaan kaikkia osia rukouksestani.
Vaimon kuoltua ei rukoile: "Minä olen voittaja." Ymmärrätkö?
Mutta silti minä rukoilin rutiininomaisesti.
Se jatkui samanlaisena viikkojen ajan.
Mutta vaikka usko tuntuu kuolleelta, -
se voi olla elossa, sillä usko ei ole tunne.
Usko on hengellinen väline.
Puhun siitä ja opetan siitä kirjassani. Usko on hengellinen väline.
Usko on olemassa, vaikka se tuntuu kuolleelta.
Mihin tulokseen sitten tulin?
Olin 55-vuotias, kun tämä tapahtui.
Siitä on nyt yli 5 vuotta.
Sanoin itselleni: "En jaksa enää eteenpäin."
"Jumala, ota minutkin pois. Minulla ei ole voimaa aloittaa alusta."
Toisaalta ainoa asia, jonka voi tehdä, -
vaikka tuntuu siltä, että usko on kuollut, -
on se, että uskoo sittenkin.
Osaksi siksi kirjoitin kirjankin.
Mitä tehdä, kun usko tuntuu heikolta -
ja kaikki on toivotonta?
Täytyy uskoa sittenkin, sillä ei ole muuta vaihtoehtoa.
Kun sitten järjestimme kokoussarjoja ja muuta sellaista, -
kuulin sisälläni huudon, aina kun aloin rukoilla sairaiden puolesta: -
"Olet pelkkä valehtelija.
Et pystynyt auttamaan omaa vaimoasi. Miten voit rukoilla sairaiden puolesta?"
Minulla ei ollut uskoa rukoilla sairaiden puolesta, -
mutta se piti tehdä silti.
Meni vuosia ennen kuin se puoli tuli jälleen eläväksi.
Se on hyvä rohkaisu katsojille.
Uskon, että monet katsojammekin haluaisivat nähdä sellaisia ihmeitä -
täällä Pohjois-Euroopassa, Ruotsissa, Virossa, Suomessa -
ja venäjänkielisissä maissa.
Miten rohkaisisit länsimaalaisia uskovia, -
jotka haluaisivat nähdä ihmeitä mutta eivät näe?
Jumala tekee työtään.
En ole varma, onko minulla lupaa sanoa tätä tässä ohjelmassa, -
mutta sanon sen silti: Siksi kirjoitin kirjan "Usko sittenkin".
Esitit kysymyksen. Minun pitää avata sitä.
Tiedän, että monet ovat siinä tilanteessa.
Mitä teet, kun usko tuntuu heikolta ja voitto on mennyttä?
Sinä uskot sittenkin.
Opetan askeleet.
Ja olen elänyt sen itse todeksi.
Se on mahdollista. Se ei ole helppoa.
Jumalaa ei aina voi ymmärtää. Hän on Jumala.
Osa Hänestä on salattu. Siksi se on uskoa.
En edelleenkään ymmärrä, miksi vaimoni täytyi lähteä.
Mutta silti Jumala on Jumala.
Olet nähnyt ihmisten vapautuvan demoneista -
ja parantuvan, -
mutta myös heräävän kuolleista, etkö olekin?
Olen. Näethän...
Juuri eilen keskustelin...
Työskentelemme Kaakkois-Aasiassa -
Laosissa, Vietnamissa ja Kambodžassa.
Tämä on vielä yksi painopisteemme. Autamme ihmiskaupan uhreja -
eri puolilla maailmaa. Autamme tyttöjä.
Luoksemme tuli neljä uutta teinityttöä.
Yhtä näistä tytöistä oli myyty.
Hän oli yrittänyt karata jo aiemmin mutta jäi kiinni.
Parittaja päätti tehdä hänestä varoittavan esimerkin -
ja poltti hänen kohtunsa ulkoa ja sisältä.
Ei pysty ymmärtämään, miten joku voi tehdä sellaista.
Tyttö tuli meidän tyttöjemme joukkoon.
Autamme heitä kaikkia.
Heitä on myyty seksiorjina 11―12-vuotiaasta asti.
Muut tytöt alkoivat rukoilla tämän pahasti poltetun tytön puolesta.
He alkoivat rukoilla illalla kello 21:30. Yöllä kello 03.00 -
Jumala oli parantanut hänen kohtunsa.
Nämä ovat asioita, joita ei pysty ymmärtämään.
Sama juttu erään naisen kanssa. Hän meni lääkäriin.
Hän oli neljännellä tai viidennellä kuulla raskaana. Hän odotti kaksosia.
Lääkäri sanoi hänelle, että kaksoset hänen vatsassaan -
ovat kuolleet -
ja että ne pitää saada pois. Nainen ei suostunut.
Sillä samalla viikolla minulla oli hänen kaupungissaan kokoussarja.
Hän meni lääkäriin toisen kerran. Hän ei tuntenut vauvojen liikkeitä.
Lääkäri sanoi: "Vauvat ovat kuolleet.
Heidät pitää ottaa ulos. Muuten olet vaarassa."
Lauantai-iltana kokouksessa oli hyvin vahva voitelu.
Nainen kohotti kätensä, kun rukoilimme.
Yhtäkkiä hänen ylleen tuli voima -
ja hän tunsi, että kaksoset hänen vatsassaan alkoivat potkia.
Hän tuli lavalle.
Laitoin käteni hänen vatsalleen.
Pystyimme tuntemaan, miten vauvat potkivat.
Kiitos Jumalalle!
Ohjelmaa on vielä jäljellä hetki...
Mutta kerron vielä toisesta. Kaksoset siis heräsivät henkiin.
Oli eräs toinen tyttö Madagaskarissa. Teemme työtä sademetsässä.
Tyttö oli kuolleena kolme päivää.
Hänen luokseen meni pastori, -
joka rukoili, että tyttö herää henkiin.
Hän heräsi oltuaan kolme päivää kuolleena.
Tyttö on teini-ikäinen. Siitä on nyt muutama kuukausi.
Lukemattomia kyliä on pelastunut, sillä kaikki tiesivät sen.
Se on se juttu. Shashamanen kokoussarjassa -
oli siis Doretti, josta orpokotityömme alkoi.
En ole ikinä nähnyt yhtä paljon väkeä kuin silloin sunnuntai-iltana.
Siellä oli myös 4-vuotias tyttö, joka ei ollut ikinä kävellyt.
Kaikki tunsivat hänen isänsä. Hän on niitä ihmisiä, jotka kaikki tuntevat.
Mies oli leski. Hän asui halvaantuneen tyttärensä kanssa.
Kaikki myötäelivät miehen kanssa. Tyttö nousi seisomaan -
ja tarttui isäänsä kädestä: "Isi, minä kävelen."
Kun tyttö tuotiin lavalle ja laskettiin maahan, hän alkoi kävellä.
Voi kuulla, kuinka ihmiset huusivat, -
sillä he tunsivat tytön. Se oli merkki, että Jeesus elää.
Väkijoukosta kolmannes oli muslimeja. He tulivat Jeesuksen luo.
Mahtava juttu. - Mutta sitä ei voi hallita.
Pitää olla rehellinen. Elämä on elämää.
Vaikka tulee Jeesuksen luo, täytyy edelleen elää.
Voisitko rukoilla katsojien puolesta, -
jotka haluavat nähdä samoja asioita, olla Jumalan käytössä -
ja nähdä herätyksen maassaan?
Toki. Isä, Jeesuksen Kristuksen nimessä -
rukoilen joka ikisen katsojan puolesta.
Kiitän Sinua heistä.
Jeesuksen nimessä kosketa heidän sydämiään nyt.
Jos olet sairas, se sama voima, -
joka auttoi kaikkia ihmisiä, joista olen kertonut, paranemaan, -
se sama voima voi koskettaa sinua nyt.
Jos uskot Jeesukseen Kristukseen, Hän voi tehdä sen.
Usko voi auttaa sinua nyt. Usko Jeesuksen Kristuksen nimeen.
Ota vastaan usko nyt, ja Jeesuksen nimessä rukoilen, -
tule terveeksi Jeesuksen nimessä.
Tule terveeksi Jeesuksen nimessä.
Ja ota vastaan elävän Jumalan voima -
Jeesuksen nimessä.
Aamen. Kiitos, pastori Tommy.
Siunausta työllenne. - Kiitos.
Ohjelmamme on näkynyt TV7-kanavalla nyt kymmenen vuotta.
Se on meille todella siunaus.
Auta minua ja Taivas TV7-kanavaa tekemään hyviä ohjelmia jatkossakin, -
tavoittamaan tavoittamattomat -
ja tavoittamaan Suomi Kristuksen evankeliumilla.
Kiitos, että tuet TV7:ää.
Lahjoituksesi avulla voimme viedä kristillistä televisiota maailmaan.
Suomennos: Marianne Tenetz